[{"text_idx": "#000000", "text": "C\u0302u vi vidas c\u0302iujn lingvojn supre de la pag\u0302o ? Ni tradukas rakontojn el Global Voices por ke civitanaj komunikiloj tra la mondo estu alireblaj por c\u0302iuj."}, {"text_idx": "#000003", "text": "Arto kaj kulturoBona novaj\u0302oCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFres\u0302a Novaj\u0302oHistorioHomaj rajtojHomama agadoHumuroIdeojIndig\u0302enojInternaciaj rilatojInterreta aktivismoJunulojJuroKatastrofoKomunikiloj kaj j\u0302urnalismoLaboroLingvoLiteraturoMedioMilito kaj konfliktoMuzikoNutraj\u0302oParolliberecoPolitikoProtestoRajtoj je seksa diverseco (GLAT)RegadoReligioRifug\u0302intojSanoSciencoSportoTeknikaroUnesko (UNESCO)Unuig\u0302itaj Nacioj (UN)Virinoj kaj socia seksoVojag\u0302o"}, {"text_idx": "#000004", "text": "#Nin\u0303asNoMadres: argentinanoj protestas kontrau\u0306 malvola gravedeco de knabinoj"}, {"text_idx": "#000005", "text": "Foto de Emergentes/Flickr, dum manifestacio en la 11-a de majo 2018. Sub la nomomencio Krea Komunaj\u0302o, permesilo CC-BY-BA 2.2"}, {"text_idx": "#000007", "text": "La solaj landoj en Latinameriko kun lau\u0306leg\u0302a aborto estas Kubo, Urugvajo kaj kelkaj regionoj de Meksiko. En Argentino, aborto estas lau\u0306leg\u0302a nur en du situacioj: kiam la gravedeco estas dang\u0302era por la patrino, au\u0306 kiam g\u0302i okazis pro seksperforto."}, {"text_idx": "#000008", "text": "En la 19-a de februaro (2020), aktivistoj manifestaciis antau\u0306 la Nacia Kongreso de Argentino, en la c\u0302efurbo Bonaero, postulante aprobi leg\u0302on, kiu permesos aborton. La manifestaciantoj ankau\u0306 postulis observadon de la nuna leg\u0302o."}, {"text_idx": "#000009", "text": "La manifestaciantoj memorigis la historion de Luci\u0301a, 11-jarag\u0302a knabino, devigita de kuracistoj, religiaj gvidantoj kaj au\u0306toritatuloj naski infanon post suferi seksperforton de partnero de sia avino. La afero s\u0302okis Argentinon kaj farig\u0302is simbolo de movado por rajto sekure aborti en la lando."}, {"text_idx": "#000010", "text": "En Argentino, la ag\u0302o de konsento estas 13 jaroj kaj c\u0302iu seksa interrilato kun iu malpli ag\u0302a estas seksperforto. La aktivistoj rimarkigis tion en la protesto: \u201cGraveda knabino estas seksperfortita knabino\u201d, asertas la kampanjo."}, {"text_idx": "#000011", "text": "Luci\u0301a, pseu\u0306donimo kreita por protekti la viktimon, suferis pri ventrodoloroj kiam s\u0302ia patrino akompanis s\u0302in al malsanulejo en kampara regiono norde de la argentina provinco Tucuma\u0301n. La kuracistoj malkovris ke s\u0302i estis graveda de 19 semajnoj."}, {"text_idx": "#000012", "text": "La patrino de Luci\u0301a akompanis s\u0302in al provinca hospitalo kaj petis c\u0302e kuracistoj la abortigon, s\u0302i rakontis al la argentina gazetaro. Sed la kuracistoj rifuzis fari tion pretekste, ke ili havas skrupulojn, kiu signifas ke la procedo ofendas ilian valorojn kaj kredojn."}, {"text_idx": "#000013", "text": "Lau\u0306 la patrino, la kuracistoj argumentis ke aborto endang\u0302erigus la vivon de Luci\u0301a kaj ke ili premis la knabinon dau\u0306rigi la gravedecon. S\u0302i diris ke grupo de homoj ekster la hospitalo kriis \u201cmurdistoj\u201d kiam ili eliris."}, {"text_idx": "#000014", "text": "La historio de Luci\u0301a rapide diskonig\u0302is tra la provinco. Oni organizis religiajn noktogardojn en la urbo de la knabino por \u201cmalpermesi la abortigon\u201d. La provinca c\u0302efepiskopo alvokis religiulojn \u201cprotekti c\u0302iun homan vivon\u201d per voc\u0302a mesag\u0302o en sociaj retejoj, li ec\u0302 malkas\u0302is la veran nomon de Luci\u0301a en la mesag\u0302o. Dume, por-vivo-grupoj manifestaciis en la provinca c\u0302efurbo San Migue\u0301l de Tucuma\u0301n, kaj insistis ke la infano kiu supervivis seksperforton restu graveda \u201cpor la bono de la alia [nenaskita] infano\u201d."}, {"text_idx": "#000015", "text": "Kiam regiona tribunalo finfine ordonis al hospitalo fari la aborton, Luci\u0301a estis graveda de ses monatoj. Cezara operacio okazis la 26-an de februaro 2019. La feto mortis post dek tagoj de spiraj problemoj. La morto koincidis kun la Internacia Virina Tago, la 8-an de marto."}, {"text_idx": "#000016", "text": "La argentina Partido Demo\u0301crata Cristiano [Kristana Demokrata Partio], kiu ricevas apogon de religiaj kaj fundamentistaj grupoj, denuncis la kuracistojn, kiuj plenumis la proceduron, pri murdo."}, {"text_idx": "#000017", "text": "Post du semajnoj, tribunalo pri familio en Tucuma\u0301n decidis ke la mortnaskito ne estu registrita kiel filino de Luci\u0301a, c\u0302ar la knabino \u201cne havas naskigan volon au\u0306 inklinon al patrineco\u201d."}, {"text_idx": "#000018", "text": "\u201cVivu kun ridoj, vivu kun ludoj: en justa mondo, knabinoj ne estas patrinoj\u201d. Bildo de Distribution Network, uzita kun permeso."}, {"text_idx": "#000019", "text": "Gravedaj knabinoj el Argentino kaj tra la mondo"}, {"text_idx": "#000021", "text": "Komplikaj\u0302oj de gravedeco au\u0306 pro klopodoj al nesekura abortigo, samkiel dum akus\u0302o, estas la c\u0302efaj kialoj de mortoj inter knabinoj kiuj ag\u0302as de 15 g\u0302is 19 jarojn tutmonde, lau\u0306 Monda Organizaj\u0302o pri Sano (WHO)."}, {"text_idx": "#000022", "text": "En Latinameriko kaj Karibio, 30 elcentoj de gravedaj virinoj ag\u0302as malpli ol 18 jarojn. Latinameriko estas la ununura regiono en la mondo kie gravedeco inter knabinoj kreskas, lau\u0306 kampanjo Nin\u0303as, no madres (eo: Knabinoj, ne patrinoj)."}, {"text_idx": "#000023", "text": "La sama kampanjo denuncis kelkajn latinamerikajn registarojn al la Komisiono de UN por Homaj Rajtoj, pri specifaj historioj de knabinoj kiuj ne povis leg\u0302e aborti kaj ne ricevis necesajn rimedojn por preventado de gravedeco."}, {"text_idx": "#000024", "text": "Reguloj por helpi aliajn knabinojn kiel Luci\u0301a?"}, {"text_idx": "#000025", "text": "La historio de Luci\u0301a atentigis internacian gazetaron kaj homrajtajn NRO-ojn."}, {"text_idx": "#000027", "text": "\u201cMia patrino diras ke, se vi opinias min tro juna por porti verdan pos\u0302tukon [kiu simbolas por-abortigo], do, vi kapablas imagi min devigita naski infanon. #MakeItLaw #LegalAbortionNow #SafeAbortions #FreeAbortions\u201d. Bildo de @lulidibuja, uzita kun permeso."}, {"text_idx": "#000028", "text": "En 2012, la Alta Kortumo de Argentino konfirmis rajton de abortigo post seksperforto. Kaj en decembro 2019, la Ministrejo pri Sano, sub registaro de j\u0302us elektita prezidanto Alberto Ferna\u0301ndez, publikigis regulojn por hospitaloj, tiel ke pacientoj povu lau\u0306leg\u0302e aborti."}, {"text_idx": "#000029", "text": "Tamen, nur 10 el 23 argentinaj provincoj havas adekvatajn regulojn au\u0306 akceptas la federacian regulon."}, {"text_idx": "#000030", "text": "Lau\u0306 la argentina retejo Chequeado, \u201cmanko de reguloj ne signifas ke lau\u0306leg\u0302aj abortigoj ne povas okazi en tiuj provincoj, c\u0302ar tiu estas rajto lau\u0306 argentina leg\u0302aro. Tamen, manko de sufic\u0302aj reguloj kiuj konformas al decidoj de la kortumo malebligas veran aliron de virinoj al tiu rajto\u201d."}, {"text_idx": "#000031", "text": "Luci\u0301a estas viva pruvo ke leg\u0302o, sole, ne sufic\u0302as por protekti infanojn kiel s\u0302i."}, {"text_idx": "#000032", "text": "Preskau\u0306 jaron poste, en la 14-a de februaro 2020, la seksperfortisto de Luci\u0301a estis kondamnita al malliberejo je 18 jaroj. En kortus\u0302a letero, la patrino de Luci\u0301a dankis pro la subteno kiun s\u0302ia familio ricevis kaj deziris ke aliaj knabinoj ne travivu la samajn barojn kiel ili."}, {"text_idx": "#000036", "text": "Civitanaj komunikilojHomaj rajtojVirinoj kaj socia sekso"}, {"text_idx": "#000037", "text": "Plej novaj artikoloj pri Argentino"}, {"text_idx": "#000039", "text": "\u201cMujer\u201d revigligas argentinan folkloron per kvira perspektivo"}, {"text_idx": "#000040", "text": "Argentina matematikisto d-ino Dickenstein: \u201cla matematiko estas en c\u0302io c\u0302irkau\u0306 ni\u201d"}, {"text_idx": "#000041", "text": "Juna kuiristo en Bakuo transformis sian apartamenton en restoracion"}, {"text_idx": "#000043", "text": "Meksika kolektivo kiu piratas librojn por kundividi kulturon alfrontas blokadojn"}, {"text_idx": "#000046", "text": "C\u0302iuj komentoj estas kontrolitaj de administranto. Ne sendu vian komenton pli ol unufoje c\u0302ar tiu povus esti markita kiel spamo.\nBonvolu konduti respekteme al aliaj. Komentoj kiuj enhavas malamajn esprimojn, obscenaj\u0302ojn kaj personajn atakojn ne estos aprobitaj."}, {"text_idx": "#000047", "text": "Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon."}, {"text_idx": "#000048", "text": "Speciala danko al niaj multaj subtenantoj"}, {"text_idx": "#000049", "text": "Bonvolu subteni nian gravan laboron"}]